Хра злоу ахҭысқәа: Багаҭелиеи Кәыҵниеи акоммуналтә шәарақәеи, азини аҭакԥхықәреи ртәы
13:00 15.02.2024 (ирҿыцуп: 18:30 15.02.2024)
Анапаҵаҩра
Акоммуналтә маҵзурақәа рзы ашәатәқәа реизгара зеиԥшроу, азыҳәақәа ахьынӡанарыгӡо, лшарақәас ирымоу, ауал зқәу рахьархәрас иҟоу атәы арадио Sputnik аефир аҟны еиҭарҳәеит Аҟәа ақалақь аҩбатәи аԥшьбатәи аҩнусбарҭақәа рнапхгаҩцәа Алықьса Багаҭелиеи Алхас Кәыҵниеи.
Кәыҵниа иҳәеит, напхгара зиҭо аҩнусбарҭа азыҳәақәа рыла иадҵаало ауаа 80 % рҟынӡа ахаҵгылара шрырҭо, иҟоу алшарақәа ҳасаб рзуны, убасгьы акоммуналтә шәатәқәа иаҳа иалазгало аҩнқәа рҿы инхо иаҳа ишыгәцараркуа.
Багаҭелиа ицәажәараҟны иазгәеиҭеит акоммуналтә маҵзурақәа рзы иҳаҩсыз ашықәс азы ауаа рҟынтәи 60 % ашәатәқәа ылыргеит, уи аԥхьа иаҳагьы имаҷын. Иара иажәақәа рыла, ауал зқәу алшара рырҭоит уи хәҭа-хәҭала иршәартә еиԥш.
Аицәажәара шәазыӡырҩыр шәылшоит аудиофаил аҟны хыхь.